open-index/open-wikipedia-markdown huggingface dataset:
Zuzana Belohorcová

**Zuzana Belohorcová** (* 24. február 1976, Žilina) je slovenská moderátorka.

## Životopis
Absolvovala bratislavské Konzervatórium v odbore operný spev a klavír. Opere sa však nevenovala, v dvadsiatich rokoch ju opustila a dva roky pôsobila v STV ako programová hlásateľka, moderátorka *Počasia* a moderátorka súťažnej hry *KENO 10*. Neskôr sa zamestnala v televízii Markíza, kde v začiatkoch uvádzala správy o počasí, potom tri roky uvádzala erotickú reláciu *Láskanie*.

V lete 2003 sa stala moderátorkou erotickej relácie *Peříčko* televízie Nova. V rovnakom čase začala študovať Fakultu masmediálnej komunikácie a reklamy na Univerzite Konštantína Filozofa v Nitre. V roku 2005 uvádzala v televízii Markíza reality show *[[Big Brother]]*.

Vo filme Mira Šindelku *[[Zostane to medzi nami]]* stvárnila postavu dievčaťa na telefóne a v divadle Aréna účinkovala v predstavení *Totálne mimo*. Taktiež účinkovala v českom seriáli *[[Ošklivka Katka]]*, kde stvárnila samu seba ako modelku pre firmu KM Štýl v Prahe.

Dňa 3. februára 2010 sa narodila Zuzane a jej priateľovi Vlastimilovi Hájekovi dcéra Salma.

## Externé odkazy
* oficiálna stránka 

Kategória:Slovenskí televízni moderátori
Kategória:Pracovníci Slovenskej televízie
Kategória:Absolventi Konzervatória v Bratislave
Kategória:Osobnosti zo Žiliny
Markíza

**Markíza** môže byť:
*slovenská televízna stanica, pozri TV Markíza
*ženský rod šľachtického titulu markíz resp. manželku markíza, pozri markíz
*strieška nad vchodom alebo výkladom, pozri markíza (strieška)
Pál Keszegh

Ing. **Pál Keszegh** (* 29. august 1948, Komárno† apríl 2018) bol slovenský politik.

## Komunálna politika
Pál Keszegh bol zvolený vo volebnom období 20012005 za poslanca Trnavského samosprávneho kraja. 

## Národná rada
Pál Keszegh nastúpil 21. septembra 2005 ako náhradník na neuplatňovaný mandát poslanca Lászlóa Miklósa za Stranu maďarskej koalície. Bol členom Výboru NR SR pre financie, rozpočet a menu a Osobitného kontrolného výboru NR SR na kontrolu činnosti Vojenského spravodajstva.

## Referencie

## Externé odkazy
* Pál Keszegh - NR SR

Kategória:Úmrtia v 2018
Kategória:Slovenskí politici
Kategória:Politici SMK
Kategória:Poslanci NR SR (2002 – 2006)
Kategória:Poslanci Trnavského samosprávneho kraja
Kategória:Slovenské osobnosti maďarského pôvodu
Kategória:Osobnosti z Komárna
Jana Štefanková

**JUDr. Jana Štefanková** (* 23. jún 1953) bola poslankyňa Národnej rady Slovenskej republiky.

Jana Štefanková nastúpila 27. septembra 2005 na zaniknutý mandát poslanca Ivana Kiňa za ĽS-HZDS. Bola členkou Výboru NR SR pre sociálne veci a bývanie.
 

Kategória:Narodenia v 1953
Kategória:Slovenské političky
Kategória:Politici ĽS-HZDS
Kategória:Poslanci NR SR (2002 – 2006)
Messier 110

**Messier 110** alebo **M 110** alebo **NGC 205** je trpasličia eliptická galaxia v súhvezdí Andromeda, ktorú objavil francúzsky astronóm Charles Messier 10. augusta 1773.

Pribudla do Messierovho katalógu až neskôr a často sa používa jej NGC označenie. Jej zdanlivá hviezdna veľkosť je 7,9. Je sprievodcom galaxie Andromeda. Má priemer 17 000 svetelných rokov, ale menšiu jasnosť ako NGC 221. 

## Zdroj
* 

## Iné projekty

Kategória:Súhvezdie Androméda
205
Kategória:Messierove objekty
0002429
00426
Kategória:MCG objekty
Kategória:IRAS objekty
Kategória:Miestna skupina galaxií
Kategória:Podskupina Androméda
Kategória:Astronomické objekty objavené v roku 1773
Kategória:Trpasličie eliptické galaxie
Messier 103

**Messier 103** alebo **M 103** alebo **NGC 581** je otvorená hviezdokopa v súhvezdí Kasiopeja, ktorú objavil francúzsky astronóm Pierre Méchain 22. apríla 1781. Jej zdanlivá hviezdna veľkosť je 7,4.

Má zdanlivý uhlový priemer 6´, skutočný priemer 14 svetelných rokov a obsahuje asi 60 hviezd. Je vzdialená 8150 svetelných rokov.
        

## Zdroj
* 

## Iné projekty

Kategória:Súhvezdie Kasiopeja
581
Kategória:Otvorené hviezdokopy
Kategória:Astronomické objekty objavené v roku 1781
Messier 46

**Messier 46** alebo **M 46** alebo **NGC 2437** je otvorená hviezdokopa v súhvezdí Korma. Objavil ju Charles Messierv roku 1771. Nachádza sa asi 5400 svetelných rokov od Slnka a jej vek sa odhaduje na 300 miliónov rokov.

V menšom ďalekohľade sa zobrazí ako takmer kruhový zhluk hviezd s priemerom do pol uhlového stupňa. Asi 150 hviezd tejto hviezdokopy má jasnosť 10 magnitúd a slabšiu. V tejto hviezdokope sa nachádza aj planetárna hmlovina NGC 2438. V skutočnosti nepatrí do hviezdokopy, ale leží pred ňou. 

## Zdroj
* 

## Iné projekty

Kategória:Messierove objekty
Kategória:NGC objekty
Kategória:Súhvezdie Korma
Kategória:Otvorené hviezdokopy
Kategória:Astronomické objekty objavené v roku 1771
NOD32

**NOD32** je antivírusový softvér od slovenskej firmy ESET. Serverové verzie sú pre systémy Windows, Linux, FreeBSD, ako aj pre iné platformy. Nástroje na vzdialený prístup na mnohoužívateľské inštalácie sú k dispozícii za príplatok.

NOD32 bol ocenený ako jeden z najlepších antivírusov v magazíne Virus Bulletin, kde súčasne dosiahol najnižšiu chybovosť. Používa heuristickú analýzu v kombinácii s pravidelne aktualizovanou vírusovou databázou. NOD32 vyniká v tzv. In-The-Wild vírusoch. Štvrtá generácia umožňuje detekciu malware produktov, červov a trójskych koňov.

## Dôležité vlastnosti
* rezidentný skener
* skenovanie webových stránok (HTTP)
* skenovanie prichádzajúcej pošty (POP3)
* detekcia malware pomocou vzoriek a heuristickej analýzy
* detekcia adware a spyware
* skenovanie obsahu archívov, samorozbaľovacích archívov a runtime archívov
* skenovanie obsahu dokumentov Microsoft Office
* skenovanie pošty uloženej v Microsoft Outlook
* skenovanie pošty prechádzajúcej cez Microsoft Exchange Server a Lotus Domino
* automatická aktualizácia vírusovej databázy z internetu
* administrátorská konzola

## Pôvod názvu
Názov NOD je akronym z *Nemocnica na okraji disku*, čo bola v čase vzniku parafráza na názov televízneho seriálu *[[Nemocnica na okraji mesta]]*.

## Referencie

## Externé odkazy
* Domovská stránka výrobcu
* Vírusový radar

Kategória:Antivírusový softvér
Kategória:Softvér pre Windows
Kategória:Softvér slovenského pôvodu
Kategória:ESET
CHK Ak Bars

**Ak Bars Kazaň** (po rusky: Ак Барс Казань) je ruský hokejový klub, účastník Charlamovovej divízie v Kontinentálnej hokejovej lige, ktorý pôsobí v meste Kazaň. Svoje domáce zápasy hrá na štadióne TatNeft Arena s kapacitou 10&nbsp;000 divákov.

## História
Ak Bars Kazaň bol založený v roku 1956 pod názvom  *Машстрой* (Mašstroj). V rokoch 1958-1990 sa volal *СК имени Урицкого*(SK imeni Urickogo) a v období 1990-1995 *Итиль* (Itiľ). Pod súčasným názvom vystupuje od roku 1995. 
V roku 1997 vyhrali Superligu (západ) a v roku 1998 vyhrali Superligu na západe. Tri sezóny po sebe od roku 2000 do 2002 skončili na druhom mieste v lige.

### Sezóna 2004/05
Počas lockoutu Kazaň podpísal zmluvy s 11 hráčmi NHL, vrátene superhviezdy Atlanty Iliu Kovaľčuka. Snažili sa získať titul pri príležitosti 1000 osláv založenia mesta Kazaň. Túto sezónu skončili na 4. mieste a cieľ sa im nepodarilo naplniť, keďže prehrali už v prvom kole play-off s Lokomotivom Jaroslavľ. 

### 2006
V roku 2006 sa klubu podarilo vyhrať Ruskú superligu. Vo finále vyhrali nad Omskom. K dôležitým hráčom v klube patril počas tohto úspechu bývalý útočník Pittsburghu Alexej Morozov.

### Sezóna 2008/09
Vyhrali vo finále KHL kde porazili Lokomotiv Jaroslavľ 4:3 na zápasy.

## Slávni hráči
V súčasnosti v tíme pôsobí fínsky brankár Mika Noronen a trojica hráčov so skúsenosťami z majstrovstiev sveta, obranca Ilia Nikulin, ukrajinský reprezentačný útočník Andrij Michnov a ruský útočník Alexej Morozov. V klube hrá aj bývalý center Bostonu Bruins Sergej Zinoviev a kanadský obranca so skúsenosťami z NHL Ray Giroux.

## Externé odkazy
*www.ak-bars.ru - oficiálna stránka klubu 


Kazaň, Ak Bars
Kategória:Šport v Kazani
Kategória:Kontinentálna hokejová liga
Olaf II. (Nórsko)

Svätý **Olaf II. Tučný** (*Olav II Digre*) alebo **Olaf Svätý (Haraldsson) ** alebo **svätý Olaf** (* 995, Ringerike – † 29. júl 1030, Bitka pri Stiklestade) bol nórsky kráľ z dynastie Hårfagre, vládnuci v rokoch 1015 – 1028. Do nórskych dejín vstúpil aj pod menom *Olaf Svätý*.

Oslobodil Nórsko spod nadvlády Dánska. Veľmi sa zaslúžil o pokresťančovanie Nórska a Islandu. Keď sa pokúšal zvýšiť kráľovskú moc, došlo v krajine k vzburám a Olaf musel utiecť do Ruska. Dánsko to využilo a krajinu opäť obsadilo.

## Uctievanie
Rímske martyrológium uvádza spomienku na tohto panovníka na 29. júl.

## Referencie


## Pozri aj

* Zoznam svätcov Katolíckej cirkvi

## Iné projekty

## Externé odkazy
* St. Olavs Orden 
* Olav den Hellige
* St. Olavsloppet 
* A History of Norway and The Miracles of the Blessed Olafr
* Ny viten om Olav den hellige
* Saint Olave - King of Norway, Olav den Hellige 

Kategória:Narodenia v 995
Kategória:Úmrtia v 1030
Kategória:Králi Nórska
Kategória:Svätci
Kategória:Osobnosti na fínskych poštových známkach
Kategória:Katolícki svätci majúci sviatok 29. júla
Juliusz Słowacki

**Juliusz Słowacki** (* 4. september 1809, Krzemieniec, Ukrajina - † 3. apríl 1849, Paríž, Francúzsko) bol poľský romantický básnik a dramatik.

Po prvých lyrickoepických básňach a intímnej lyrike sa stal básnikom revolučného hnutia za národné oslobodenie Poľska (dramatická báseň Kordian). Utrpeniu poľských emigrantov, ku ktorým sám patril, venoval biblicky ladenú básnickú prózu: Anhelli. Námety z poľských dejín a mytológie spracoval v drámach: *[[Balladyna]]*, *Lilla Weneda* a eposoch: *Beniowski*, *Kráľ Duch*.

## Referencie


## Iné projekty

## Externé odkazy
* Juliusz Słowacki, Poľská literárna virtuálna bibliotéka 

Kategória:Poľskí básnici
Kategória:Básnici romantizmu
Kategória:Dramatici romantizmu
Kategória:Poľskí spisovatelia
Kategória:Osobnosti na poľských bankovkách
Kategória:Úmrtia na tuberkulózu
Kategória:Absolventi Vilniuskej univerzity
Zatmenie Mesiaca

thumb|Zábery z priebehu zatmenia Mesiaca

**Zatmenie Mesiaca** je prírodný úkaz, ktorý nastáva vtedy, ak sa Slnko, Zem a Mesiac dostanú do jednej priamky a zemský tieň dopadne na Mesiac. Dochádza k nemu vždy, keď je Mesiac v splne a zároveň je v blízkosti ekliptiky.

Aj pri úplnom zatmení Mesiaca sa často stáva, že Mesiac nie je celkom neviditeľný, ale je čiastočne osvetlený svetlom, ktoré sa láme v zemskej atmosfére. Svetlo je po prechode atmosférou Zeme v dôsledku rozptylu ochudobnené o modrú zložku a dodáva Mesiacu červenú až tmavočervenú farbu. Jasnosť Mesiaca pri úplnom zatmení je dôležitým faktorom pri určovaní momentálneho charakteru a čistoty zemskej atmosféry.

Zatmenie Mesiaca možno pozorovať z oveľa väčšieho územia Zeme ako zatmenie Slnka, pretože tieň Zeme, do ktorého Mesiac vstupuje, má oveľa väčšiu šírku než tieň, ktorý Mesiac vrhá na Zem. Je to dané väčšími rozmermi Zeme než sú rozmery Mesiaca.

## Typy zatmení
* **poltieňové** – Mesiac vstúpi len do polotieňa Zeme. Pokles jasnosti sa nedá voľným okom pozorovať.
* **čiastočné** – Mesiac sčasti vstúpi do úplného tieňa Zeme a časť ostáva v polotieni. Tento jav predchádza a nasleduje po úplnom zatmení.
* **úplné** – Mesiac úplne vstúpi do tieňa Zeme.

## Pozri aj
* Zatmenie Slnka
* Zatmenie
* Zatmenie Mesiaca 15. júna 2011
* Zatmenie Mesiaca 27. júla 2018

## Iné projekty

Kategória:Mesiac
Žobravý študent

**Žobravý študent** (*Der Bettelstudent*) je opereta, ktorú skomponoval Karl Millöcker . Je to jeho naslávnejšie dielo. Premiéra sa konala 6. decembra 1882 v divadle Theater an der Wien. Libreto napísali F. Zell a Richard Genée. Je to nalepšie libreto týchto autorov. Pôvodný námet z drámy od lorda Bulwer-Lyttona *The Lady of Lyons* bol prenesený do Poľska v 17. storočí. Skvelé libreto, skvelá hudobná charakteristika postáv a aj využitie poľských tanečných rytmov sa spoločne zaslúžili o obrovský úspech tejto operety.

## Hlavné postavy

## Obsah

### I. dejstvo
Saský dôstojník Ollendorf, guvernér okupovaného Krakova, sa chce zblížiť na bále s grófkou Laurou Nowalskou, ktorá jeho snahu „odmení“ fackou. Jej rodina sa ohradí, že nápadník Laury môže byť len poľský šľachtic. Zahanbený Ollendorf sa rozhodne pomstiť tak, že vytiahne z väzenia študenta Symona a prezlečie ho sa bohatého šľachtica – Wladimira Wibickeho. Symon s rolou súhlasí za podmienky, že jeho priateľ Jan Janicki bude jeho sekretárom.

### II. dejstvo
Laura a Symon sa do seba zaľúbia. Jan sa zaľúbi do Laurinej sestry Bronislavy. Keďže rodina Nowalských je veľmi chudobná, snaží sa vydať Lauru za bohatého ženícha čo možno najskôr. Pred svadbou sa Symon snaží naznačiť Laure pravdu. Laura vyhlasuje, že ho chce len z lásky a nie pre peniaze. Keď jej to nevie povedať, napíše list, jeho doručeniu však Ollendorf zabráni. Po svadbe Ollendorf prezradí pravdu, a vypukne škandál.

### III. dejstvo
Symonov priateľ Jan, je v skutočnosti veliteľ poľského kráľovského vojska, Lesczinsky. Symon mu pomože uniknúť pozornosti Ollendorfa (vzbudzujúc v ňom klamlivé podozrenie, že on je Lesczinsky a nie Jan). To umožní Janovi zorganizovať poľské vojsko a vyhnať Sasov z Krakova. Za svoje zásluhy je Symon povýšený za šľachtica a padnú si s Laurou (ktorá ho napriek všetkému miluje) do náručia. Jan si zase pokojne môže vziať Bronislavu.

## Árie a melódie
* Čo si o mne ženy myslia - Vstuoná pieseň Ollendorfa

Kategória:Operety
Ondrej Lenárd

**Ondrej Lenárd** (* 9. september 1942, Krompachy) je slovenský dirigent. 

V roku 1964 absolvoval štúdium dirigovania na VŠMU v Bratislave. V rokoch 1962 – 1969 bol zbormajstrom opery SND v Bratislave, od roku 1970 dirigentom (od 1977 šéfdirigentom) Symfonického orchestra Čs. rozhlasu v Bratislave, v rokoch 1984 – 1986 aj orchestra opery SND.

V rokoch 19912001 bol šéfdirigentom Slovenskej filharmónie, od roku 1995 jej hudobným riaditeľom.

Vyniká predovšetkým ako interpret hudby 19. a 20. storočia.

## Ocenenia
V októbri 1998 mu Vladimír Mečiar (vykonávajúci prezidentské právomoci) prepožičal štátne vyznamenanie Rad Ľudovíta Štúra I. triedy. V roku 1999 získal Krištáľové krídlo.

## Referencie

Kategória:Slovenskí dirigenti
Kategória:Držitelia Krištáľového krídla
Kategória:Osobnosti z Krompách
Kategória:Držitelia Radu Ľudovíta Štúra I. triedy
Kategória:Šéfdirigenti Slovenskej filharmónie
Oľga Borodáčová

**Oľga Borodáčová**, rod. Országhová (* 16. december 1899, Martin-Záturčie – † 13. september 1986, Bratislava) bola slovenská herečka, manželka režiséra Janka Borodáča.

Herectvo študovala v Prahe (1920 - 1921) a takmer celý život, s výnimkou dvoch rokov začiatkom 20. rokov a 8-ročného pobytu v Košiciach (1945 - 1953), bola až do dôchodku (1978) členkou činohry SND v Bratislave. Vytvorila veľké postavy slovenskej a ruskej klasickej tvorby: Maru v Tajovského Ženskom zákone, Máliku v Stodolovej Maríne Havranovej, Evu v Stodolovej Bačovej žene o kráľovnú Tamaru vo Hviezdoslavovej tragédii Herodes a Herodias. V rokoch 1928 - 1942 vyučovala na Hudobnej a dramatickej akadémii v Bratislave. Hrala v 7 dlhometrážnych filmoch.

V roku 1955 dostala titul zaslúžilá umelkyňa a v roku 1961 titul národná umelkyňa.

## Filmografia

* 1935: Milan Rastislav Štefánik (*Štefánikova matka*)
* 1938: Neporažená armáda (*matka Milana Jurčíka*)
* 1949: Katka 
* 1950: Kozie mlieko
* 1950: Priehrada 
* 1952: Nástup (*Tietzová*)
* 1975: Život na úteku

## Iné projekty

Kategória:Slovenské divadelné herečky
Kategória:Slovenské filmové herečky
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Slovenskí pedagógovia
Kategória:Osobnosti z Martina
Kategória:Členovia Činohry Slovenského národného divadla
Jozef Kuchár (spevák)

**Jozef Kuchár** (* 15. september 1928, Bernolákovo – † 23. január 2009, Bratislava) bol slovenský spevák (barytonista) a herec.

V rokoch 1947 – 48 pôsobil v košickej opere, v rokoch 1948 – 1950 v opere SND v Bratislave, v rokoch 1950 – 1954 v českých činoherných divadlách (Hořovice, Teplice) a v r. 1955 – 1991 bol sólistom spevohry Novej scény v Bratislave. Uplatnil sa v klasických operetách, muzikáloch i hudobných komédiách: *[[Poľská krv]]*, *[[Cigánsky barón]]*, *[[My Fair Lady]]*, *[[Loď komediantov]]* a i. V rokoch 1955 – 1965 interpret populárnych piesní (najmä Gejzu Dusíka) a piesní z operiet v slovenskom rozhlase. V Opuse vydal profilovú platňu *Moje najmilšie* (1982).

V roku 1979 dostal titul zaslúžilý umelec.

## Filmografia
* 1958: Šťastie príde v nedeľu (spevák) 
* 1962: Výlet po Dunaji (kapitán)
* 1967: Volanie démonov
* 1968: Šíleně smutná princezná (vojak Josef)
* 1968: Dialóg 20-40-60 (príslušník ZNB)
* 1971: Orlie pierko
* 1974: Kto odchádza v daždi... (Fajfár)
* 1976: Osvobození Prahy (ministerský predseda Richard Bienert)
* 1981: Člny proti prúdu (prednosta ÚSB)
* 1982: Guľôčky (záhradník)

## Diskografia

* 1982: *Moje najmilšie* - Opus 9116 1229, LP 

### Kompilácie
* 1978: *Nestarnúce melódie* – Opus, LP – Zdeno Sychra a Jozef Kuchár – „Čože je to päťdesiatka“
* 2006: *Nestarnúce melódie* – Opus EAN 8584019 070923, CD – Zdeno Sychra a Jozef Kuchár – Čože je to päťdesiatka (reedícia LP z roku 1978)
* 2007: *Najkrajšie piesne [[Gejza Dusík|Gejzu Dusíka]]* – Opus EAN 8584019 276523, CD -14. „Čo sa mi môže stať“ – Bea Littmannová a Jozef Kuchár)
* 2007: *Hit storočia* – Opus EAN 8584019 273829, CD -18. „Nečakaj ma už nikdy“  – Bea Littmannová a Jozef Kuchár – cd2
* 2007: *[[Antológia slovenskej populárnej hudby]] 8* – Hudobný fond EAN 8588001 009489, CD – 02. „Hviezdy nad Jadranom“/11. „Veľká chvíľa“/12. „Keď ku milej pôjdem“/19. „Nikomu nezávidím“ – Gabriela Hermélyová a Jozef Kuchár
* 2008: *Hity 60. Rokov* – Opus (edícia Gold) EAN 8584019 280124, CD – 07. „Marína“

## Referencie

## Iné projekty

## Externé odkazy
* Stránky o Jozefovi Kuchárovi - jozefkuchar.estranky.cz
* www.pozitivni-noviny.cz/482.html Článok – Ondřej Suchý: Krutý osud zpěváka Jozefa Kuchára (česky)
* OSOBNOST: Jozef Kuchár, zpěvák s krutým osudem
* Jozef Kuchár na osobnosti.sk
* OSOBNOST: Na Slovensku zemřel zpěvák Jozef Kuchár

Kategória:Slovenskí popoví speváci
Kategória:Slovenskí operetní speváci
Kategória:Slovenskí operní speváci
Kategória:Barytonisti
Kategória:Slovenskí herci divadelných muzikálov
Kategória:Slovenskí filmoví herci
Kategória:Česko-slovenskí zaslúžilí umelci
Kategória:Členovia Opery Slovenského národného divadla
Kategória:Osobnosti z Bernolákova
Pavol Horov

**Pavol Horov** (vl. menom **Pavol Horovčák**, pseudonymy **Ján Onda**, **Pavol Horov**, **Peha**, **Péhá**, **PeKa**, **P. U. Horov**, **Urban Čák**, **Urban Horov** a i.; * 25. máj 1914, Bánovce nad Ondavou – † 29. september 1975, Bratislava) bol slovenský básnik a prekladateľ.

## Životopis

Pochádzal z rodiny maloroľníka, o otca prišiel čoskoro po narodení. Vzdelanie získaval v Bánovciach nad Ondavou, v Moravanoch, v rokoch 1926 – 1934 navštevoval gymnázium v Michalovciach a napokon navštevoval v rokoch 1934 – 1935 učiteľskú akadémiu v Bratislave, kde získal kvalifikáciu na vyučovanie slovenčiny, dejepisu a geografie. Do roku 1944 pôsobil ako učiteľ, v rokoch 1945 – 1950 bol pracovníkom, neskôr v rokoch 1948 – 1950 riaditeľom Československého rozhlasu v Košiciach. Od roku 1951 žil v Bratislave, kde bol v rokoch 1951 – 1952 šéfredaktorom vydavateľstva Slovenský spisovateľ, v rokoch 1952 – 1954 tajomníkom Zväzu slovenských spisovateľov, v rokoch 1953 – 1964 riaditeľom vydavateľstva Slovenský spisovateľ a pracovníkom Slovenského ústredia knižnej kultúry (1963 – 1964). Od roku 1964 sa venoval len literárnej tvorbe. 

## Tvorba

Jeho tvorba bola blízka nadrealizmu. Debutoval zbierkou básní *Zradné vody spodné*, v ktorej reagoval na vojnové udalosti. Tejto téme zostal verný i vo viacerých ďalších zbierkach. K jeho umeleckým vrcholom patrí skladba *Vysoké letné nebe*, inšpirovaná matkinou smrťou. Okrem vlastnej tvorby sa venoval i prekladom z poľskej (Staff, Jastrun, Przyboś, Jachimowicz), perzskej (Omar Chajjám), ruskej a bulharskej (E. Bagrjana, B. Božilov) poézie.

## Ocenenia
* 1964 – zaslúžilý umelec
* 1973 – národný umelec

## Dielo
### Básnické zbierky

* 1940 – *Zradné vody spodné*
* 1942 – *Nioba matka naša*
* 1944 – *Návraty*
* 1947 – *Defilé*
* 1952 – *Moje poludnie*
* 1954 – *Slnce nad nami*
* 1960 – *Balada o sne*
* 1960 – *Vysoké nebo letné*
* 1966 – *Koráby z Janova*
* 1972 – *Ponorná rieka*
* 1976 – *Asonancie*, vydané posmrtne
* 1977 – *Z posledných*, vydané posmrtne

### Výbery
* 1950 – *Básne*
* 1960 – *Poézia*
* 1964 – *Nioba*
* 1964 – *Šla tade žena*
* 1964 – *Zemplínske variácie*

### Spisy

* 1972 – *Kruté prebudenie. Zv. I*
* 1973 – *V čerení času. Zv. II*
* 1978 – *Torzá. Zv. III*

### Preklady

* 1958 – *Náhodné stretnutia*, kniha prekladov z diel európskych i orientálnych autorov
* 1976 – Omar Chajjám: *Láska, hlina, spev a čaša vína*

Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Česko-slovenskí národní umelci
Kategória:Česko-slovenskí zaslúžilí umelci
Kategória:Laureáti Ceny Jána Hollého
Kategória:Osobnosti na slovenských poštových známkach
Kategória:Osobnosti z Bánoviec nad Ondavou
Lucia Šoralová

**Lucia Šoralová** (* 9. január 1977, Bratislava) je slovenská speváčka a herečka.

## Zo života
Lucia Šoralová od sedemnástich rokov spievala v Lúčnici. O tri roky neskôr úspešne absolvovala konkurz do českej verzie muzikálu ''Vlasy'' v Prahe v divadle Pyramída. Rok študovala na Vysokej škole pedagogickej – odbor špeciálna pedagogika a necelé tri roky študovala spev na Konzervatóriu J. Ježka v Prahe. Kvôli úlohe Lorraine v slovenskej verzii muzikálu ''Dracula'' sa presťahovala späť do Bratislavy. Tu si neskôr zahrala Rozi v ''Krysařovi'' a Oféliu v *[[Hamlet (muzikál)|Hamletovi]]*. V Prahe, kde momentálne speváčka žije, má na konte ďalšie muzikálové roly v ''Johanke z Arku'' a *Miss Saigon*. Stvárnila Anežku v muzikálovej dráme Daniela Landu *Tajemství*.

Od 7. januára 2017 je vydatá za dlhoročného partnera, českého skladateľa a hudobníka Ondřeja Soukupa, s ktorým má dcéru Rebeku a syna Ondřeja.

## Diskografia
* 2002: *[[Zblízka]]* – Milenium records EAN 8586008340093, CD
* 2005: *[[Púšť (album)|Púšť]]* – Warner Music
* 2012: *[[O lásce, cti a kuráži]]* (Lucia Šoralová / Michal Horáček & La Alma) – On Air Music
* 2019: *[[Zlom (album Nerez & Lucia)|Zlom]]* (Nerez & Lucia) – Warner Music
* 2021: *[[Cela (album Nerez & Lucia)|Cela]]* (Nerez & Lucia) – Warner Music

### Iné
* 1995: *[[Vdýchni reggae]]* – Robo Grigorov – vokály
* 2023: záverečná pieseň „Páslo dievča pávy“ k filmu Juraja Jakubiska *[[Perinbaba a dva svety]]* (Lucia Šoralová & Nerez, hudba: Eugen Suchoň, úprava Ondřej Soukup)

## Referencie

## Iné projekty

## Externé odkazy
* Lucia Šoralová – oficiálny web
* Nerez & Lucia – oficiálny web
* 


Kategória:Osobnosti z Bratislavy
Kategória:Slovenské popové speváčky
Kategória:Slovenské folkové speváčky
Kategória:Slovenské šansoniérky
Kategória:Slovenské filmové herečky
Ivan Tásler

**Ivan Tásler** (* 16. júl 1979, Prešov) je slovenský hudobný skladateľ, gitarista, spevák a hudobný producent, známy najmä z pôsobenia v kapele IMT Smile. 

Ivan Tásler desať rokov navštevoval na ĽŠU hru na klavír. V rokoch 19931997 vyštudoval na Gymnáziu Jána Adama Raymana v Prešove. Po skončení gymnázia absolvoval dva semestre teológie na Pravoslávnej fakulte Prešovskej univerzity. Jeho otec, Miroslav Tásler st., je hudobníkom. Hrával v hudobných skupinách Beatmakers, Roams, Nálada a ďalších. Brat Miroslav Tásler je tiež hudobník. S ním založili hudobnú skupinu, ktorú nazvali IMT Smile. IMT Smile bolo voľným zoskupením ľudí okolo Ivana a jeho brata Mira, ktorých iniciálky tvoria názov skupiny. Začiatky Táslerovej tvorby siahajú k roku 1992, keď z formácie Ruka vznikla terajšia kapela. Vystriedali sa v nej známe mená ako Katka Knechtová, Oskar Rózsa, Marcel Buntaj alebo Martin Valihora. Vydali niekoľko hudobných albumov: *[[Klik-klak]]* (1997), *[[Valec (album)|Valec]]* (1998), *[[Nech sa páči]]* (2000), *[[IMT Smile (album)|IMT Smile]]* (2003), *[[Exotica]]* (2004), či kompiláciu mapujúcu niektoré ich najväčšie hity *[[Diamant (album)|Diamant]]* (2005). Ivan Tásler nahral vlastný sólový album s jednoduchým názvom *[[T (album)|T]]* (alebo aj *Tásler*). Z nahrávania albumu *IMT Smile* vznikol dokument s názvom „Letmý pohľad“.

V lete 2005 z kapely odišiel basgitarista Tomy Okres. V decembri ho nasledoval aj Viktor Špak. Tomi Okres a Viktor Špak si založili novú kapelu Cirkus. Ivan Tásler sa presťahoval z Prešova do Bratislavy. V roku 2006 vydal soundtrack k dokumentárnemu seriálu, ktorý natočil s Verou Wisterovou na potulkách v Austrálii a nazval ho *[[Ivan Tásler uvádza Karavan šou (album)|Ivan Tásler uvádza Karavan šou]]*. Tento seriál sa objavil následne aj na DVD pod názvom *[[Karavan šou DVD (album)|Karavan šou DVD]]*. Nasledovali albumy *[[Niečo s nami je]]* (2006), *[[Live (IMT Smile)|Live]]* (2007), *[[Hlava má sedem otvorov]]* (2008) + koncertné DVD. Ivan Tásler sa producentsky podieľal na vzniku albumu *[[Pocta Jarovi Filipovi – Jarove pesničky]]*, sú to pesničky z autorského pera Jara Filipa spievané viacerými známymi interpretmi (Ivan Tásler, Katka Knechtová, Peter Lipa, Mário Kuly Kollár, Zuzana Smatanová, Samo Tomeček, Adam Ďurica, Janko Kuric, Lasky, Robert Roth a ďalší). V roku 2009 vyšla skupine IMT Smile kompilácia *[[Best Of (IMT Smile)|Best Of]]*, ktorá pozostáva z dvoch CD a jedného DVD.

## Referencie

## Iné projekty

## Externé odkazy
* Oficiálna stránka IMT Smile

Kategória:Osobnosti z Prešova
Kategória:Slovenskí rockoví speváci
Kategória:Slovenskí popoví speváci
Kategória:Slovenskí rockoví gitaristi
Kategória:Slovenskí popoví gitaristi
Kategória:Slovenskí skladatelia modernej hudby
Kategória:Slovenskí hudobní producenti
Kategória:IMT Smile
Zoznam zakázaných kníh

náhľad|Úvodná strana Zoznamu zakázaných kníh z roku 1564
**Zoznam zakázaných kníh** () bol vypracovaný a uverejnený katolíckou cirkvou v roku 1559. Obsahoval zoznam kníh, ktoré mohli katolíci čítať výhradne len s biskupovým súhlasom a čítanie ktorých mohlo viesť k exkomunikácii.

## Posledné vydanie
Posledný zoznam bol uverejnený v roku 1948. Na 510 stranách obsahoval 6 000 zakázaných titulov. Zo známych autorov sa na ňom nachádzali Laurence Sterne, Voltaire, Daniel Defoe, Johann Wolfgang Goethe, Honoré de Balzac, Stendhal, Émile Zola, André Gide, Jean-Paul Sartre a holandský sexuológ Theodor Hendrik van de Velde.

## Zrušenie zoznamu
V roku 1966 pápež Pavol VI. po Druhom vatikánskom koncile, uznal *Index Librorum Prohibitorum* za historický dokument.

## Iné projekty

## Externé odkazy
* Index Librorum Prohibitorum 
* Zoznam slávnych autorov na indexe 

Kategória:Kresťanstvo
Knihy
Jozef Stražan

**Jozef Stražan** (* 11. máj 1943, Bratislava† 10. marec 2021, Prešov) bol slovenský herec. Manžel herečky Kvety Stražanovej.

Syn kočovného bábkára Jozefa Stražana st. (19121967) bol od roku 1960 člen činohry Divadla Jonáša Záborského v Prešove. Účinkoval aj v televíznych inscenáciách a rozhlasových humoristických reláciách.

Zomrel v marci 2021 po dlhom boji s rakovinou .

## Divadlo (výber)
* *Revízor* (Chlestakov)
* *Oliver!* - muzikál, Divadlo Janka Borodáča
* *Čajka* - Divadlo Jonáša Záborského 
* *Lakomec* 
* *Quo Vadis* - Divadlo Jonáša Záborského 	
* *Smrtiaca pasca* - Divadlo Jonáša Záborského 
* *Romeo a Júlia … po 30-tich rokoch* (Vavrinec) - Staromestské divadlo, Košice

## Filmografia
* 1965: *[[Obchod na korze]]*
* 1971: *[[Hľadači svetla]]* (Voloďa)
* 1971: *V tieni vlkov* - seriál
* 1975: *[[Sebechlebskí hudci]]* (Mustafa)
* 1976: *[[Krátky život]]* (Janko)
* 1981: *Bocianie hniezdo* 
* 1989: *O Dobrote* (radca)
* 1990: *Dvor bez slnka* 
* 1994: *Medveď* 
*1995: ...kone na betóne (predseda)
* 1995: *Medzivojnová kaviareň* 
* 1996: *Nové poriadky* 
* 1998: *Drahí príbuzní*
* 1998: *Dom bez sluhu* 
* 2000: *Nevestine šaty* 

## Dabing
* 199? *Železný Will* - (postava: Ned Dodd, herec: August Schellenberg)
* 200? *Zelenáč* - (postava: Carmine Sabatini, herec: Marlon Brando)
* 2011 *Svätý Jozef Cottolengo* - (postava: Jozef Cottolengo, herec: Massimo Wertmuller)

## Rozhlas (výber)
* Alois Jirásek: *Otec* - rozhlasová hra, úprava: Viera Jančošková, réžia: Andrej Medvec
* Jón Druc: *Katarína Veľká* - rozhlasová hra, réžia Róbert Horňák 

## Referencie

## Externé odkazy
* Jozef Stražan: Som šťastný sedemdesiatnik
* Je úžasné byť spolu - časopis Slovenka 
* Kveta Stražanová a Jozef Stražan - Prešovský samosprávny kraj  
* Divadlo Jonáša Záborského- djz.sk
*https://www.noveslovo.sk/c/Jozo_Strazan_mal_na_to 

Kategória:Slovenskí divadelní herci
Kategória:Slovenskí televízni herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí humoristi
Kategória:Členovia Divadla Jonáša Záborského
Kategória:Osobnosti z Bratislavy
Unix

thumb|Rozvetvená rodina UNIX systémov

**Unix**, alebo **UNIX** je operačný systém počítača pôvodne vyvíjaný v 60. a 70. rokoch skupinou zamestnancov firiem AT&T a Bell Labs, vrátane Kena Thompsona, Dennisa Ritchieho a Douglasa McIlroya. **Unix** bol postavený tak, aby bol prenositeľný, viacúlohový a viacpoužívateľský.

Súčasným vlastníkom obchodnej známky UNIX je spoločnosť The Open Group, zatiaľ čo firmy Novell a The SCO Group si nárokujú vlastnícke práva k zdrojovému kódu UNIX-u. Systémy plne kompatibilné a certifikované podľa Single UNIX Specification môžu používať značku UNIX, kým ostatné sa označujú, ako Unix-like (Unixoidné) systémy.

Koncom 70. a začiatkom 80. rokov sa UNIX rozšíril do akademických kruhov, čo malo vplyv na jeho masívnu adopciu (hlavne jeho BSD variantu pochádzajúceho z Kalifornskej univerzity v Berkeley) začínajúcimi firmami, zvlášť firmou Sun Microsystems. 

Základnou filozofiou UNIXu je princíp stavebnice, v ktorej sú zložité úkony vykonávané postupnosťou zostavenou z jednoduchých príkazov pomocou užívateľského rozhrania. Užívateľským rozhraním je zvyčajne rovnako jednoduchý príkazový interpreter nazývaný shell. V súčasných verziách *unixoidných* operačných systémov sa však čoraz častejšie používajú grafické nadstavby ukrývajúce riadkové (terminálové) rozhranie shellu, robiac tak Unix prístupnejším širšiemu okruhu užívateľov.

## Externé odkazy
* História OS Unix [cz] - http://www.posterus.sk/?p=5262


Kategória:Operačné systémy
Enkláva

**Enkláva** (z franc. *enclave* - enkláva, niečo obklopené a uzavreté niečím cudzím, uzavrenina < z lat. *en* - v + *clavis* - misa) môže byť:
*v ekológii: pozri enkláva (ekológia)
*v etnografii: pozri enkláva (etnografia)
*v občianskom práve: pozri enkláva (občianske právo)
*v politickej geografii a medzinárodnom práve: pozri enkláva (politická geografia)
Messier 99

**Messier 99** alebo **M 89** alebo **NGC 4254** je špirálová galaxia v súhvezdí Vlasy Bereniky. Objavil ju Pierre Méchain v roku 1781. Bola jednou z prvých galaxií, v ktorých bola rozoznaná špirálová štruktúra, pričom je však veľmi asymetrická. 

## Iné projekty

Kategória:Messierove objekty
Kategória:NGC objekty
Kategória:Špirálové galaxie
Kategória:Súhvezdie Vlasy Bereniky
Kategória:Kopa galaxií Panna
Kategória:Astronomické objekty objavené v roku 1781
Messier 100

**Messier 100** alebo **M 100** alebo **NGC 4321** je špirálová galaxia v súhvezdí Vlasy Bereniky. Objavil ju Pierre Méchain v roku 1781. Od Slnka je vzdialená 17,3 Mpc a jej priemer je 36 800 pc. 

Je to jedna z najväčších a najjasnejších galaxií v kope Virgo. Hoci sa uvádza v katalógoch jej zdanlivá jasnosť 9,4 magnitúdy, je ťažšie viditeľná ako dvakrát menej jasné susedné galaxie M98 a M99. Je to spôsobené tým, že svetlo je rozložené na väčšiu plochu. Galaxia je zaradená do kategórie Sc. Infračervené snímky ukazujú malú priečku v centre objektu, z ktorej vyrastajú dve krátke ramená, ktoré sa ohýbajú opačným smerom ako vonkajšie ramená. Na hrote týchto krátkych ramien sú oblasti, v ktorých sa rodia nové hviezdy. Fotografie ukazujú, že farba jadra a týchto špirálových ramien je veľmi podobná, čo naznačuje nedávnu hviezdnu tvorbu v tejto oblasti, ktorá môže byť výsledkom interakcie s blízkou trpasličou galaxiou.

## Pozorovania a objavy
Prvý, kto dokázal ďalekohľadom rozlíšiť jej špirálové ramená, bol Lord Rosse v roku 1850. Allan Sandage neskôr odhadol šírku ramien na 3 000 svetelných rokov, čo by znamenalo, že sú dvakrát tak široké ako ramená Mliečnej cesty. M100 je gravitačne rušená pôsobením susednej trpasličej galaxie NGC 4322, je to dobre vidieť z asymetrickosti jej špirálových ramien. V galaxii boli objavené 4 supernovy v rokoch 1901, 1914, 1959 a 1979. Najjasnejšia z nich, posledne spomínaná, dosahovala veľkosť až 11. magnitúdy a bola prvá mimogalaktická supernova, ktorej zvyšok bol detegovaný aj v rádiovej časti spektra. Na detekciu sa použil systém antén VLA v Novom Mexiku (USA) v roku 1980.

## Určovanie vzdialenosti
Pomocou pozorovaní cefeíd v špirálovej galaxii sa astronómovia snažili odhadnúť jej vzdialenosť, a kvôli jej prominentnosti v kope Virgo, aj vzdialenosť celej kopy. Pozorovania 20 cefeíd Hubblovým ďalekohľadom v roku 1994 viedli k odhadu 56 ± 6 miliónov svetelných rokov.

## Galéria

M100.jpg|
Messier 100 — Grand Design Splendour.jpg|
Core of Messier 100.jpg|
HAWK-I Messier 100.jpg|Messier 100 v infračervenom svetle
Phot-09h-02-hires.jpg|
Messier 100.jpg|
Messier 100 galaxy Hubble.jpg|Messier 100 z HST
Hubble Images of M100 Before and After Mirror Repair - GPN-2002-000064.jpg|Messier 100 pred a po opravení zrkadla Hubbla
Messier 100 - GALEX - wikisky.png|Messier 100 z GALEX


## Referencie

* Paul Murdin (ed.): Encyclopedia of Astronomy and Astrophysics (4 zv.) – NATURE PUBLISHING GROUP/INSTITUTE OF PHYSICS PUBLISHING, 2001

## Iné projekty

Kategória:Messierove objekty
Kategória:NGC objekty
Kategória:Špirálové galaxie s priečkou
Kategória:Súhvezdie Vlasy Bereniky
Kategória:Kopa galaxií Panna
Kategória:Interagujúce galaxie
07450
Kategória:MCG objekty
0596
0040153
Kategória:Astronomické objekty objavené v roku 1781
Messier 98

**Messier 98** alebo **M 98** alebo **NGC 4192** je špirálová galaxia v súhvezdí Vlasy Bereniky a je súčasťou kopy Virgo. Objavil ju Pierre Méchain v roku 1781.

## Iné projekty

Kategória:Messierove objekty
Kategória:NGC objekty
Kategória:Súhvezdie Vlasy Bereniky
Kategória:Špirálové galaxie
Kategória:Kopa galaxií Panna
Kategória:Astronomické objekty objavené v roku 1781
0039028
07231
007231
0092
Messier 53

**Messier 53** alebo **M 53** alebo **NGC 5024** je guľová hviezdokopa v súhvezdí Vlasy Bereniky. Objavil ju Johann Elert Bode v roku 1775.

## Iné projekty

Kategória:Messierove objekty
Kategória:NGC objekty
Kategória:Guľové hviezdokopy
Kategória:Súhvezdie Vlasy Bereniky
Kategória:Astronomické objekty objavené v roku 1775
Messier 56

**Messier 56** alebo **M 56** alebo **NGC 6779** je guľová hviezdokopa v súhvezdí Lýra. Objavil ju Charles Messier v roku 1779. Nachádza sa vo vzdialenosti asi 32&nbsp;900&nbsp;ly od Slnka.

## Iné projekty

Kategória:Messierove objekty
Kategória:NGC objekty
Kategória:Guľové hviezdokopy
Kategória:Súhvezdie Lýra
Kategória:Astronomické objekty objavené v roku 1779
Messier 47

**Messier 47** alebo **M 47** alebo  **NGC 2422**, je otvorená hviezdokopa v súhvezdí Korma.

## Iné projekty

Kategória:Messierove objekty
Kategória:NGC objekty
Kategória:Otvorené hviezdokopy
Kategória:Súhvezdie Korma
Kategória:Astronomické objekty objavené v roku 1654
Messier 48

**Messier 48** alebo **M 48** alebo **NGC 2548** je otvorená hviezdokopa v súhvezdí Hydra.

## Iné projekty

Kategória:Messierove objekty
Kategória:NGC objekty
Kategória:Otvorené hviezdokopy
Kategória:Súhvezdie Hydra
Kategória:Astronomické objekty objavené v roku 1771
Messier 49

**Messier 49** alebo **M 49** alebo **NGC 4472** je eliptická galaxia v súhvezdí Panna.

## Iné projekty

Kategória:Messierove objekty
Kategória:NGC objekty
Kategória:Súhvezdie Panna
Kategória:Eliptické galaxie
Kategória:Kopa galaxií Panna
Kategória:Astronomické objekty objavené v roku 1771
0041220
134
07629
007629
1226
Messier 50

**Messier 50** alebo **M 50** alebo **NGC 2323** je otvorená hviezdokopa v súhvezdí Jednorožec. Nachádza sa v južnej časti Jednorožca a možno ju pozorovať aj triédrom, v ktorom sa javí ako hmlistý obláčik. 

Ďalekohľadom nie je ťažké rozoznať jej jednotlivé hviezdy. Je jediným messierovským objektom v tomto súhvezdí. Charles Messier ju v roku 1772 opísal ako „kopu veľmi mladých hviezd viac či menej jasných, pod pravou labou Jednorožca“. Jej celková jasnosť je 5,9 mag. a na ploche okolo 10 oblúkových minút je nahustených asi 200 hviezd. Asi 7  oblúkových minút južne od stredu tejto hviezdokopy sa nachádza osamotená mimoriadne červená hviezda. Ostatné hviezdy tejto hviezdokopy majú naproti nej skôr modrastú až bielu farbu. Vzdialenosť hviezdokopy od Zeme je zhruba 2 900 svetelných rokov. 

## Iné projekty

Kategória:Messierove objekty
Kategória:NGC objekty
Kategória:Súhvezdie Jednorožec
Kategória:Otvorené hviezdokopy
Kategória:Astronomické objekty objavené v roku 1711
Messier 74

**Messier 74** alebo **M 74** alebo **NGC 628** je špirálová galaxia v súhvezdí Ryby, ktorú objavil francúzsky astronóm Pierre Méchain 11. septembra 1780.

Hoci patrí do Messierovho katalógu, má magnitúdu len 9,19, čím sa zaraďuje medzi menej jasné Messierove objekty. Na jej rozoznanie potrebujeme ďalekohľad s aspoň 10&nbsp;cm objektívom a aj v 10&nbsp;cm ďalekohľade sa bude javiť len ako hmlistý fliačik. Na rozoznanie špirálových ramien potrebujeme väčší ďalekohľad.

Leží asi jeden a pol stupňa východseverovýchodne od hviezdy eta Piscium. M 74 sa na fotografických snímkach javí ako klasická špirálová galaxia, na ktorú sa dívame kolmo zhora. Takýto pohľad zhora sa nazýva „en face“. Je to priam vzorová ukážka galaxií typu Sc. M 74 je skoro rovnako veľká ako Galaxia (priemer 80 000 ly), obsahuje však len 40 miliárd hviezd, čo je desatina počtu hviezd nachádzajúcich sa v našej Galaxii. V súčasnosti sa nachádza vo vzdialenosti 30 miliónov svetelných rokov od nás a vzďaľuje sa rýchlosťou 793&nbsp;km/s.

[thumb|left|Záber galaxie v [infračervené žiarenie|infračervenej časti spektra]]

## Zdroj
* 

## Iné projekty

Kategória:Súhvezdie Ryby
628
Kategória:Špirálové galaxie
Kategória:Messierove objekty
0005974
01149
Kategória:IRAS objekty
Kategória:2MASX objekty
Kategória:MCG objekty
Kategória:CGCG objekty
Kategória:UZC objekty
Kategória:PSCz objekty
Kategória:HIPASS objekty
Kategória:Astronomické objekty objavené v roku 1780
Messier 54

**Messier 54** alebo **M 54** alebo **NGC 6715** je guľová hviezdokopa v trpasličej eliptickej galaxii Strelec. Objavil ju Charles Messier v roku 1778.

## Iné projekty

## Použité zdroje
* Hyperleda - Messier 54: http://leda.univ-lyon1.fr/ledacat.cgi?o=MESSIER54
* Simbad - Messier 54: http://simbad.u-strasbg.fr/simbad/sim-basic?Ident=Messier+54&submit=SIMBAD+search

Kategória:Messierove objekty
Kategória:NGC objekty
Kategória:Súhvezdie Strelec
Kategória:Guľové hviezdokopy
175113
2802337
Kategória:Astronomické objekty objavené v roku 1778
Messier 75

**Messier 75** alebo **M 75** alebo **NGC 6864** je guľová hviezdokopa v súhvezdí Strelec.

## Iné projekty

Kategória:Messierove objekty
Kategória:NGC objekty
Kategória:Súhvezdie Strelec
Kategória:Guľové hviezdokopy
Kategória:Astronomické objekty objavené v roku 1780
Messier 61

**Messier 61** alebo **M 61** alebo **NGC 4303** je špirálová galaxia v súhvezdí Panna.

## Iné projekty

Kategória:Messierove objekty
Kategória:NGC objekty
Kategória:Súhvezdie Panna
Kategória:Špirálové galaxie
Kategória:Astronomické objekty objavené v roku 1779
Messier 66 (galaxia)

**Messier 66** (**M 66**, tiež **NGC 3627** alebo **Arp 16**) je prechodná špirálová galaxia v súhvezdí Lev, ktorú objavil Charles Messier v roku 1780. Halton Arp ju zaradil do svojho katalógu podivných galaxií medzi galaxie s oddelenými časťmi špirálových ramien. Má nápadné pruhy prachu a jasné hviezdokopy podĺž špirálových ramien. Je súčasťou Levova tripletu, ďalší členovia sú M 65 a NGC 3628. K roku 2015 v nej boli pozorované štyri supernovy: 1973R, 1989B (Ia), 1997bs, 2009hd.

náhľad|vľavo|Levov triplet, M 66 je vpravo dole.
Má extrémne veľkú centrálnu koncentráciu hmoty, veľký pomer molekulárnej hmoty k atomárnej a nerotujúci shluk neutrálneho vodíka zjavne vytiahnutý z jedného špirálového ramena. To je vysvetlované gravitačnou interakciou s NGC 3628 pri minulom priblížení. Posledná zmienená štruktúra je viditeľná aj vizuálne ako extrémne nápadné a neobvyklé špirálové rameno a pruhy prachu.

## Referencie

* 

## Iné projekty

Kategória:Messierove objekty
Kategória:NGC objekty
016
Kategória:Súhvezdie Lev
Kategória:Špirálové galaxie
Kategória:Astronomické objekty objavené v roku 1780
Messier 67

**Messier 67** alebo **M 67** alebo **NGC 2682** je otvorená hviezdokopa v súhvezdí Rak.

Nachádza sa v blízkosti hviezdy Acubens a je na hranici viditeľnosti voľným okom, ale triédrom ju nie je ťažké nájsť. Leží dosť ďaleko od galaktickej roviny a je jednou z najstarších známych otvorených hviezdokôp. Vzdialená je 2500 – 2700 svetelných rokov a približuje sa k nám rýchlosťou 32 km/s. Obsahuje vyše tisíc hviezd, z ktorých asi 500 dosahuje jasnosť medzi 10. a 16. magnitúdou. Jednotlivé hviezdy by sa mali dať rozoznať 6 cm ďalekohľadom. Jej jasnosť je 6,1 – 6,3 mag a uhlový priemer 30 oblúkových minút. Svojím vekom 4,6 miliardy rokov patrí medzi najstaršie známe otvorené hviezdokopy. Väčšina otvorených hviezdokôp totiž kvôli svojmu postupnému rozpadu zanikne skôr, ako dosiahne vek 1 miliarda rokov.

## Zdroj
* 

## Iné projekty

Kategória:Messierove objekty
Kategória:NGC objekty
Kategória:Súhvezdie Rak
Kategória:Otvorené hviezdokopy
Kategória:Astronomické objekty objavené v roku 1779
Messier 68

**Messier 68** alebo **M 68** alebo **NGC 4590** je guľová hviezdokopa v súhvezdí Hydra.

## Iné projekty

Kategória:Messierove objekty
Kategória:NGC objekty
Kategória:Guľové hviezdokopy
Kategória:Súhvezdie Hydra
Kategória:Astronomické objekty objavené v roku 1780
Messier 65

**Messier 65** alebo **M 65** alebo **NGC 3623** je špirálová galaxia v súhvezdí Lev. Spolu s galaxiami M 66 a NGC 3628 patrí do skupiny Levov triplet (Leo Triplet).

## Iné projekty

Kategória:Messierove objekty
Kategória:NGC objekty
Kategória:Súhvezdie Lev
Kategória:Špirálové galaxie
Kategória:Astronomické objekty objavené v roku 1780
Messier 62

**Messier 62** alebo **M 62** alebo **NGC 6266** je guľová hviezdokopa v súhvezdí Hadonos. Nachádza sa tesne na rozhraní so Škorpiónom, zdanlivo blízko hviezdy Antares.

## Iné projekty

Kategória:Messierove objekty
Kategória:NGC objekty
Kategória:Súhvezdie Hadonos
Kategória:Guľové hviezdokopy
Kategória:Astronomické objekty objavené v roku 1771
Messier 71

**Messier 71** alebo **M 71** alebo **NGC 6838** je guľová hviezdokopa v súhvezdí Šíp.

## Iné projekty

Kategória:Messierove objekty
Kategória:NGC objekty
Kategória:Súhvezdie Šíp
Kategória:Guľové hviezdokopy
Kategória:Astronomické objekty objavené v roku 1745
Messier 72

**Messier 72** alebo **M 72** alebo **NGC 6981** je guľová hviezdokopa v súhvezdí Vodnár.

## Iné projekty

Kategória:Messierove objekty
Kategória:NGC objekty
Kategória:Súhvezdie Vodnár
Kategória:Guľové hviezdokopy
Kategória:Astronomické objekty objavené v roku 1780
Messier 73

**Messier 73** alebo **M 73** alebo **NGC 6994** je skupina štyroch hviezd v súhvezdí Vodnár.

## Iné projekty

Kategória:Messierove objekty
Kategória:NGC objekty
Kategória:Súhvezdie Vodnár
Kategória:Astronomické objekty objavené v roku 1780
Kriket

náhľad|vpravo|Kriketový zápas
náhľad|Kriketová loptička
**Kriket** () je tímová loptová hra s malou loptou, ktorá sa hrá najmä v Spojenom kráľovstve a štátoch Commonwealthu. Patrí medzi najpopulárnejšie kolektívne športy na svete. Prvá zmienka o krikete pochádza zo 17. storočia, prvé známe pravidlá pochádzajú z roku 1744. Skutočná raná história nie je známa, avšak predpokladá sa, že hra je o stovky rokov staršia. Podľa prvých pravidiel sa kriket hral so zahnutou pálkou a dvoma kolíkmi. Jednotlivé pravidlá sa v histórii kriketu vyvíjali a menili.

Kriket sa na Slovensku momentálne (2011) hrá iba v jedinom klube, a to v Kriketovom Klube Hájske. Klub vznikol v  roku 2000.

Medzinárodná organizácia, ktorá zastrešuje kriket vo svete, sa volá Medzinárodná kriketová rada.

## Iné projekty


Kategória:Kolektívne športy
Kategória:Loptové hry
Kategória:Športy vzniknuté v Anglicku
Klimageografia

**Klimatogeografia** je vedný odbor, ktorý sa zaoberá atmosférou ako prvkom geosféry.

Kategória:Klimatológia
Štefan Bučko

Doc. **Štefan Bučko** (* 2. júl 1957, Bratislava) je slovenský herec, recitátor a moderátor.

## Životopis
Absolvoval strednú poľnohospodársko-technickú školu a štúdium herectva na Divadelnej fakulte bratislavskej VŠMU, odbor technika reči, neskôr odbor javiskovej reči a umeleckého prednesu. 

Po ukončení vysokoškolského štúdia začal v roku 1981 hrať na scéne Činohry SND. Na VŠMU prednáša teóriu javiskovej reči a umelecký prednes. So svojimi študentmi sa stretáva na hodinách javiskovej reči a umeleckého prednesu. Účinkoval v televíznom seriáli *[[Povstalecká história]]* (1984).

V roku 1998 bol členom, neskôr, do roku 2010, predsedom Rady Slovenskej televízie (STV). Bol členom správnej rady Nadácie na podporu Katolíckej univerzity v Ružomberku a laureátom Ceny Fra Angelica Rady Konferencie biskupov Slovenska pre vedu, vzdelanie a kultúru za osobný prínos ku kresťanským hodnotám v kultúre na Slovensku.

V rokoch 2008 – 2010 bol riaditeľom Činohry Slovenského národného divadla. V roku 2011 mu vyšla debutová básnická zbierka *Tušené ostáva v tieni*, s reedíciou v roku 2013.

Jeho manželkou je speváčka Adriena Bartošová s ktorou má dcéru, tiež herečku a speváčku Andreu Bučko.

## Filmografia
* 1976: Keby som mal dievča (*Jaro*)
* 1981: Súdim ťa láskou (*civilista*)
* 1986: Cena odvahy

## Iné projekty

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí moderátori
Kategória:Slovenskí televízni moderátori
Kategória:Slovenskí vysokoškolskí pedagógovia
Kategória:Osobnosti z Bratislavy
Kategória:Členovia Činohry Slovenského národného divadla
Kategória:Vyučujúci na Divadelnej fakulte Vysokej škole múzických umení v Bratislave
Juraj Ďurdiak

Mgr. **Juraj Ďurdiak** (* 27. apríl 1952, Bratislava) je slovenský herec a vysokoškolský pedagóg. Brat herečky Judity Ďurdiakovej.

## Životopis
Roku 1974 vyštudoval herectvo na Vysokej škole múzických umení v Bratislave a roku 1986 operný spev na Konzervatóriu v Bratislave. V rokoch 19741976 pôsobil ako herec a spevák v Divadle pre deti a mládež (dnešné Divadlo Jána Palárika) v Trnave. V rokoch 19761983 bol hercom v slobodnom povolaní. V rokoch 1983-1986 bol členom Poetického súboru Novej scény. Po absolvovaní konzervatória sa roku 1986 stal členom Komornej opery pri Slovenskej filharmónii, kde pôsobil do roku 1990. Od roku 1989-94 hosťoval v Komornej opere Slovenského národného divadla. Od novembra 2002 sa stal umeleckým šéfom Divadla Nová scéna. Na tejto funkcii pôsobil do roku 2006. Od roku 2003 vyučuje na Konzervatóriu v Bratislave v odbore šansón. V rokoch 2006-2010 manažér Štúdia L+S. V auguste 2011 bol menovaný za generálneho riaditeľa Novej scény. V júli 2015 z postu odstúpil. 

## Filmografia
* 1975: Tetované časom (*Martin Popelár*)
* 1975: Várakozók (); réžia: Imre Gyöngyössy; Maďarsko; (*Péter*)
* 1976: Zongora a levegőben (); réžia: Péter Bacsó; Maďarsko
* 1976: A tengerre nézó cellák (); réžia: Gyöngyössy
* 1977: Csillagszemű (); réžia: Miklós Márkos; Maďarsko; (*Janko*)
* 1977: Die Julia von nebenan (); réžia: Rainer Bär; NDR; (*Robert*)
* 1978: Čistá řeka (*Pavel Tomáš*)
* 1978: Ľudská láska
* 1978: Princ a Večernice (*princ Velen*)
* 1979: Kam nikdo nesmí (*Michal*); réžia: Dušan Klein
* 1979: Smrť šitá na mieru (*Tibor*); réžia: Martin Hollý
* 19791980: Anamnese () (*Dr. Albert*); réžia: Rainer Bär, NDR
* 1980: Der Spiegel des großen Magus; r. Dieter Scharfenberg; Nemecko
* 1981: Súdim ťa láskou (*riaditeľ tehelne*)
* 1983: Martin Luther; NDR
* 1987: Úsmev diabla (*Hoffman*)
* 1987: Niekto ako ja (*Dežo Ursíni*)
* 2001: Polizei ruf 110; (*Tatort*); Nemecko
* 2005: Román pro ženy (*Hans*)
* 2008: Nedodržaný sľub; réžia: Jří Chlumský
* 2021: Nemocnica ako Profesor Srnčík Braňov otec

## Referencie

Kategória:Osobnosti z Bratislavy
Kategória:Absolventi Divadelnej fakulty Vysokej školy múzických umení
Kategória:Absolventi Konzervatória v Bratislave
Kategória:Slovenskí divadelní herci
Kategória:Slovenskí filmoví herci
Kategória:Slovenskí herci divadelných muzikálov
Kategória:Slovenskí operetní speváci
Kategória:Súrodenci v herectve
Kategória:Slovenskí vysokoškolskí pedagógovia